
Arvamuse andmine Narva metskond 43
maaüksuse  riigi  omandisse  jätmiseks
1. Asjaolud  ja  menetluse  käik
Keskkonnaministeeriumi poolt volitatud  Maa-ameti  esindaja esitas 30. 06. 2014.a. kirjaga nr 6.2-10/9333 Narva Linnavalitsusele 30.06.14 taotluse nr 6.2-9/127 maa riigi omandisse jätmiseks vastavalt lisatud asendiplaani nr AT1403100032, ligikaudse pindalaga 34,19 ha ja sihtotstarbega   maatulundusmaa.  Riigi omandisse taotletakse maaüksus maareformi seaduse § 31 lõike1 punkti 8 alusel maareservina.

Vastavalt Maa riigi omandisse jätmise korra § 9 lõikele 2 määras Narva Linnavalitsus taotletavale maaüksusele 22.10. 2014.a korraldusega nr 1208 -k koha-aadressi Narva metskond 43.  Narva metskond 43 maa-alale ei ole tänase päeva seisuga esitatud õigusvastaselt võõrandatud vara tagastamise või kompenseerimise avaldust, samuti ka ostueesõigusega erastamise ega ka hoonestusõiguse seadmiseks.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  
3. Otsus 
3.1. Nõustuda Narva linnas, Narva metskond 43 pindalaga 34,19 ha maaüksuse riigi omandisse jätmisega;

3.2  Määrata Narva metskond 43 maaüksusele sihtotstarbeks  maatulundusmaa (011; M).
4. Rakendussätted

4.1  Korraldus jõustub teatavakstegemisest;
4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

